Տնտեսական մրցակցության պաշտպանության պետական հանձնաժողովի նախագահ Արտակ Շաբոյանը Ազգային ժողովում լրագրողների հարցին ի պատասխան անդրադարձավ մենաշնորհների մասին հարցին: Նա նշեց, որ այսօր ապրանքային շուկաներում մուտքի խոչընդոտներ չկան: Օրինակ բերելով շաքարավազի շուկան, Շաբոյանն ասաց, որ այստեղ չկան մուտքի խոչընդոտներ, կան մոտ 100 տնտեսվարողներ, ովքեր այսօր շաքարավազ են ներկրում: Շուկայում գերիշխող դիրք ունեցող Ալեքս Հոլդինգ ընկերությունը ևս մյուսների նման ներկրումներ է իրականացնում և, ըստ Շաբոյանի, մյուսների հետ մրցակցում է: Նա նշեց, որ խոսքն այն ընկերությունների մասին չէ, որոնք շաքարավազ են ներկրում սեփական արտադրության համար օգտագործելու համար: Այսօր շուրջ 100 ընկերություն կա, որոնք շաքարավազը ներկրում են վաճառելու նպատակով: